Temeljem članka 69. Zakona o igrama i Pravilnika o priređivanju nagradnih igara društvo Nestlé Adriatic d.o.o., Avenija Većeslava Holjevca 40, 10 010 Zagreb, OIB: 00183562417, donosi sljedeća

# PRAVILA NAGRADNE IGRE

# **„Nestlé 150 godina broji, a ti 150.000 kuna osvoji!“** za trgovački lanac Lidl

**Članak 1. Priređivač**

Nestlé Adriatic društvo s ograničenom odgovornošću za trgovinu, sa sjedištem na adresi Avenija Većeslava Holjevca 40, 10 010 Zagreb, OIB: 00183562417 ( u daljem tekstu: Priređivač), priređuje nagradnu igru koja je ograničena na trgovački lanac Lidl.

**Članak 2. Svrha**

Svrha nagradne igre je promidžba Nestlé proizvoda navedenih u članku 4. ovih Pravila u trgovačkom lancu Lidl.

**Članak 3. Trajanje**

Nagradna igra započinje 12. prosinca 2016. godine i traje do 15. siječnja 2017**.** godine (uključivo)**,** a odnosi se na sve prodavaonice trgovačkog lanca Lidl na teritoriju Republike Hrvatske.

**Članak 4. Proizvodi uključeni u nagradnu igru**

U nagradnu igru uključeni su svi proizvodi iz asortimana robnih marki NESCAFÉ, NESQUIK, KIT KAT, LION, MAGGI, THOMY, AFTER EIGHT, CIPIRIPI, SMARTIES, PURINA (u daljem tekstu: Nestle proizvodi).

U Nagradnu igru uključena su i sva promotivna pakiranja proizvoda iz asortimana navedenih robnih marki te promotivna pakiranja koja sadrže proizvode robne marke NESCAFÉ, NESQUIK, KIT KAT, LION, MAGGI, THOMY, AFTER EIGHT, CIPIRIPI, SMARTIES, PURINA (u daljem tekstu: Nestle proizvodi).

**Članak 5. Sudjelovanje**

Pravo sudjelovanja u nagradnoj igri imaju sve fizičke osobe s prebivalištem u Republici Hrvatskoj, osim zaposlenika Priređivača i članova njihove uže obitelji te zaposlenika i članova uže obitelji bilo koje druge tvrtke koja sudjeluje u razvoju, odnosno provedbi ove nagradne igre.

Za sudjelovanje je potrebno kupiti bilo koji Nestlé proizvod koji je uključen u nagradnu igru kako je navedeno u članku 4., u bilo kojem prodajnom mjestu trgovačkog lanca Lidl u Republici Hrvatskoj unutar perioda trajanja nagradne igre i zatim poslati SMS sa sljedećim podacima:

Ključna riječ je LIDL, broj računa na kojemu je zabilježena kupnja, ime i prezime, adresa i mjesto stanovanja na broj 60023.

(npr. LIDL, 1103/POSLO129/03305, Ivan Horvat, Gajeva 5, Zagreb).

Cijena slanja SMS poruke iznosi 2,40 kn (PDV uključen).

Sudionik time ulazi u nagradna izvlačenja koja će se odvijati u 5 krugova (navedena u članku 7. ovih Pravila).

Svaki pojedini račun može biti iskorišten odnosno prijavljen za ovu nagradnu igru samo jedanput. U slučaju da račun s istim brojem bude ponovno poslan od strane iste ili druge osobe (sa istog ili drugog broja mobilnog telefona) takva prijava putem SMS-a biti će nevažeća te se neće uzeti u obzir za podjelu nagrade. Sudionik koji sudjeluje u nagradnoj igri prihvaća prava i obveze iz ovih Pravila. Sudionik mora čuvati originalan račun sve do izvlačenja svih nagrada jer će isti morati prezentirati Priređivaču u slučaju osvajanja neke od nagrada.

**Članak 6. Nagradni fond**

Ukupna vrijednost nagradnog fonda iznosi 150.000,00 kn (PDV uključen)

Nagradni fond uključuje:

1. Ukupno 60 tjednih nagrada i to:

* 10 x Potrošačka kartica 2.500,00 kn
* 50 x Poklon bon u vrijednosti 500,00 kn u Lidl prodajnim mjestima u RH

1. Glavna nagrada: 1 x Potrošačka kartica 100.000,00 kuna

Nagrade se ne mogu zamijeniti za novac. Sve nagrade uključuju porez na dodanu vrijednost kojeg plaća Priređivač. Fotografije svih nagrada na svim promotivnim materijalima su simbolične i služe samo za informativne svrhe.

**Članak 7. Nagradno izvlačenje**

Izvlačenja tjednih nagrada održat će se na dolje navedene datume – u svakom nagradnom izvlačenju izvući će se po 12 dobitnika izvlačenja u navedenom periodu, a u zadnjem izvlačenju istovremeno sa tjednim dobitnicima će se izvući i dobitnik glavne nagrade. Izvlačenja će se odvijati elektronskim putem, slučajnim softverskim odabirom iz baze pristiglih SMS poruka u razdobljima kako je navedeno.

Izvlačenje tjednih nagrada održat će se:

**1.nagradno izvlačenje – 19. prosinca 2016.**

za sve SMS poruke pristigle u razdoblju od 12. prosinca do 18. prosinca 2016.

**2.nagradno izvlačenje – 27. prosinca 2016.**

za sve SMS poruke pristigle u razdoblju od 19. prosinca do 25. prosinca 2016.

**3.nagradno izvlačenje – 02. siječnja 2017.**

za sve SMS poruke pristigle u razdoblju od 26. prosinca do 01. siječnja 2017.

**4.nagradno izvlačenje – 09. siječnja 2017.**

za sve SMS poruke pristigle u razdoblju od 02. siječnja do 08. siječnja 2017.

**5.nagradno izvlačenje – 16. siječnja 2017.**

za sve SMS poruke pristigle u razdoblju od 09. siječnja do 15. siječnja 2017.

Izvlačenje glavne nagrade:

**16. siječnja 2017.** **održat će se i izvlačenje glavne nagrade** za sve SMS poruke pristigle u razdoblju trajanja nagradne igre od 12. prosinca 2016. do 15. siječnja 2017**.** godine (uključivo).

U izvlačenju tjednih nagrada sudjeluju svi sudionici koji su poslali valjanu SMS poruku sukladno pravilima ove nagradne igre, a u razdoblju navedenom za to tjedno nagradno izvlačenje.

U izvlačenju za glavnu nagradu sudjeluju svi sudionici koji su poslali valjanu SMS poruku sukladno pravilima ove nagradne igre, u čitavom navedenom razdoblju trajanja nagradne igre.

Svih 61 nagrada će biti izvučene i podijeljene pravovaljanim sudionicima, odnosno dobitnicima. Valjanim sudionikom se smatra osoba koja je kupila proizvod uključen u nagradnu igru u periodu trajanja nagradne igre i za to ima dokaz u obliku valjanog originalnog računa izdanog od strane Lidl trgovačkog lanca te poslala valjanu SMS prijavu u predviđenom periodu.

Javno izvlačenje tjednih nagrada odvija se prema gore navedenim datumima u sjedištu operatera nagradne igre Mobitel Media d.o.o., OIB: 84873605417, na adresi Šoštarićeva 10, u Zagrebu pod nadzorom tročlane komisije sastavljene po izboru Priređivača.

Javnom izvlačenju glavne nagrade će, uz tročlanu komisiju sastavljenu po izboru Priređivača, prisustvovati i javni bilježnik.

O svakom izvlačenju biti će sastavljen zasebni zapisnik koji sadrži: mjesto i vrijeme izvlačenja, klasu i urudžbeni broj, datum odobrenja nagradne igre, datum i naziv elektroničkog ili drugog javnog medija u kojem su pravila nagradne igre objavljena, imena i prezimena i adrese članova komisije, način izvlačenja dobitnika, ime i prezime i adresu dobitnika te naziv i vrijednost nagrade pojedinog dobitnika.   
  
Zapisnik kojeg potpisuju svi članovi komisije, Priređivač dostavlja Ministarstvu financija u roku od 8 (osam) dana od dana izvlačenja dobitnika nagrada.

**Članak 8. Objava dobitnika i preuzimanje nagrada**

Imena dobitnika bit će objavljena na web adresi [www.nestle.hr](http://www.nestle.hr/) u roku od 8 dana od svakog nagradnog izvlačenja, a Priređivač je u obavezi da svakog dobitnika u pisanom obliku obavijesti o dobivenoj nagradi u roku osam dana od dana izvlačenja.

Sudjelovanjem u ovoj nagradnoj igri svaki dobitnik nagrade pristaje da se javno objavi njegovo ime i prezime i mjesto stanovanja poslana u SMS poruci. Prilikom dodjele nagrada dobitnici i Priređivač mogu biti fotografirani, a te fotografije mogu biti objavljene u medijima na što dobitnik pristaje.

Pisana obavijest o primitku i preuzimanju nagrade biti će poslana dobitnicima preporučenom poštom s povratnicom na kućnu adresu u roku od 8 dana od pojedinog izvlačenja.

Dobitnicima tjednih nagrada nagrade će biti poslane poštom ili kurirskom dostavom na kućnu adresu.

Dobitniku glavne nagrade bit će osobno uručena glavna nagrada.

Prilikom preuzimanja nagrade, dobitnik obavezno treba predočiti osobnu iskaznicu i valjan, originalan račun na kojem je naznačena kupnja nekog od Nestlé proizvoda, koji sudjeluju u ovoj nagradnoj igri u trgovačkom lancu Lidl te mora potpisati izjavu o preuzimanju nagrade, čime prestaju sve obveze Priređivača prema dobitniku.

Sudionici nagradne igre moraju čuvati račun do kraja nagradne igre. Nagrada se može preuzeti samo uz predočenje valjanog, originalno izdanog računa, poslanog u SMS poruci dobitnika. Nikakvi drugi predmeti osim računa neće biti prihvaćeni kao dokaz o kupnji.

U slučaju da dobitnici iz bilo kojeg razloga nisu u mogućnosti osobno preuzeti nagradu, istu će priređivač predati trećoj osobi koja na temelju specijalne punomoći ovjerene kod javnog bilježnika preuzima nagradu u ime i za račun dobitnika.

U slučaju da dobitnik u roku od 30 dana od dana primitka pisane obavijesti i/ili pokušaja dostave nagrade ne podigne nagradu, postupit će se prema članku 15 Pravilnika o priređivanju nagradnih igara. U slučaju da ostane nepodijeljenih nagrada, postupit će se sukladno Zakonu o igrama na sreću.

**Članak 9. Pogrešne i neregularne SMS poruke**

Pogrešne i nepotpune SMS poruke nevažeće su i ne daju pošiljatelju pravo ni na kakvu nagradu. Ni u kom slučaju neće biti podijeljen veći broj nagrada od količine navedene ovi Pravilima. Priređivač ne snosi nikakvu odgovornost za zakašnjele, izgubljene ili krivo upućene prijave odnosno poruke.

**Članak 10. Maloljetni dobitnici**

Maloljetnici mogu sudjelovati, osvojiti i primiti nagradu samo u prisutnosti te uz odobrenje svog zakonskog staratelja.

**Članak 11. Objava**

Pravila nagradne igre biti će objavljena na web adresi [www.nestle.hr](http://www.nestle.hr/) prije početka nagradne igre.

U slučaju spora između Priređivača i sudionika nagradne igre nadležan je Općinski sud u Zagrebu.

**Članak 12. Prekid nagradne igre**

Nagradna igra se prekida u slučaju nastupanja više sile o čemu će sudionici biti obaviješteni putem web stranice [www.nestle.hr](http://www.nestle.hr/)

Pod višom silom podrazumijeva se nastup izvanrednih okolnosti koje se nisu mogle predvidjeti, izbjeći ili otkloniti.

**Članak 13. Valjanost pravila**

Ova pravila primjenjuju se nakon što Ministarstvo financija RH na njih izda odobrenje, a vrijede sve do završetka nagradne igre.

Odobrenje Ministarstva financija Republike Hrvatske izdana u Zagrebu, 10 studeni 2016.

Priređivač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miljenko Vaić, direktor

Nestle Adriatic d.o.o.